1. ΝΟΜΟΣ 4229 της 24/25 Ιουλ. 1929 Περί των μέτρων ασφαλείας του Κοινωνικού Καθεστώτος και προστασίας των ελευθεριών των πολιτών. Τροποποιηθείς υπό των: α)Νόμ.4689 της 10/16 Μαΐου 1930 περί τροποποιήσεως του νόμ. 4229 κλπ. β)Νόμ.5174 της 18/18 Ιουλ. 1931 περί τροποποιήσεως του νόμ. 4229 κλπ. γ)Νόμ.5595 της 24 Αυγ./1 Σεπτ. 1932 περί κυρώσεως του από 12/16 Ιουλ. 1932 Ν.Δ/τος περί κυρώσεως και τροποποιήσεως του νόμ. 4229/29 και του νόμ. 5174/31 κλπ. δ)Νόμ.5764 της 13/18 Σεπτ. 1933 περί κυρώσεως του από 4/4 Ιουλ. 1933 Ν.Δ/τος περί προσθήκης διατάξεων εις τον νόμ. 4229 κλπ. Κατηργήθη υπό του άρθρ. 12 του Α.Ν. 117/1936 (κατωτ. αριθ. 3). 2. Γ΄ Συντακτική Πράξις της 25/25 Ιαν. 1936 Περί καταργήσεως της παρ. 6 της από 14/14 Οκτ. 1935 Συντακτικής Πράξεως και επαναφοράς των κατά του κοινωνικού καθεστώτος αδικημάτων εις τα πενταμελή Εφετεία. Άρθρ.1.-1.Καταργείται η παρ. 6 της από 14/14 Οκτ. 1935 Δ΄ Συντακτικής πράξεως περί ρυθμίσεως των μετά την δια του από 10 Οκτ. 1935 ψηφίσματος της Ε΄ Συντακτικής Συνελεύσεως των Ελλήνων κατάργησιν του από 3 Ιουν. 1927 Συντάγματος και επαναφοράν εν ισχύϊ του Συντάγματος του 1911 ανακυψάντων  ζητημάτων, τα δε αφορώντα εις το κοινωνικό καθεστώς αδικήματα, περί ων η καταργουμένη παράγραφος και το άρθρ. 3 της από 20 Νοεμ. 1935 Συντακτικής πράξεως περί τροποποιήσεως των άρθρ. 94 και 95 του Συντάγματος, επαναφέρονται εις την δικαιοδοσίαν των πενταμελών Εφετείων, εκδικαζόμενα συμφώνως προς τας διατά ξεις του άρθρ. 6 της ΚΗ΄ Συντακτικής πράξεως της 16 Μαΐου 1935. 2.Αι εκκρεμείς υποθέσεις, εφ’ ων δεν εξεδόθη οριστική απόφασις, μεταβιβάζονται αυτοδικαίως εις τα δια της προηγουμένης παραγράφου καθιστάμενα αρμόδια Εφετεία, των μέχρι τούδε ενεργηθεισών διαδικαστικών πράξεων παραμενουσών εγκύρων. Η ΚΗ΄ Συντακτική Πράξις της 16/17 Μαΐου 1935 κατηργήθη πρότερον υπό του άρθρ. 10 της ΣΤ΄ Συντακτικής Πράξεως της 28/28 Οκτ. 1935. Αι ανωτέρω διατάξεις αντικατεστάθησαν δια του Α.Ν. 1075/1938 (κατωτ. αριθ. 5). Άρθρ.2.-Η ισχύς της παρούσης άρχεται από της δημοσιεύσεως αυτής εν τη Εφημερίδι της Κυβερνήσεως. 